CELEX: C2007/283/36
Language: el
Date: 2007-11-24 00:00:00
Title: Υπόθεση C-426/07: Αίτηση εκδόσεως προδικαστικής αποφάσεως την οποία υπέβαλε το Wojewódzki Sąd Administracyjny w Białymstoku (Πολωνία) στις 14 Σεπτεμβρίου 2007 — Dariusz Krawczyński κατά Dyrektor Izby Celnej w Białymstoku

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/20
            
         Αίτηση εκδόσεως προδικαστικής αποφάσεως την οποία υπέβαλε το Wojewódzki Sąd Administracyjny w Białymstoku (Πολωνία) στις 14 Σεπτεμβρίου 2007 — Dariusz Krawczyński κατά Dyrektor Izby Celnej w Białymstoku
   (Υπόθεση C-426/07)
   (2007/C 283/36)
   Γλώσσα διαδικασίας: η πολωνική
   Αιτούν δικαστήριο
   Wojewódzki Sąd Administracyjny w Białymstoku
   Διάδικοι στην υπόθεση της κύριας δίκης
   
      Προσφεύγων: Dariusz Krawczyński
   
      Καθού: Dyrektor Izby Celnej w Białymstoku
   Προδικαστικά ερωτήματα
   
               1)
            
            
               Μπορεί θεσπισθείς εντός κράτους μέλους της Ευρωπαϊκής Κοινότητας φόρος καταναλώσεως, όπως ο προβλεπόμενος στον πολωνικό φορολογικό νόμο της 23ης Ιανουαρίου 2004 περί ειδικών φόρων καταναλώσεως (Dz. U. [Επίσημη Εφημερίδα] αριθ. 29, αύξων αριθ. 257, όπως έχει τροποποιηθεί), ο οποίος πλήττει κάθε πώληση αυτοκινήτου ιδιωτικής χρήσεως πριν από την πρώτη ταξινόμησή του εντός της χώρας, να θεωρηθεί ότι συνιστά μορφή ανεπίτρεπτου φόρου κύκλου εργασιών κατά την έννοια του άρθρου 33, παράγραφος 1, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. Ο9/001, σ. 49) (νυν άρθρο 401 της ισχύουσας από την 1η Ιανουαρίου 2007 οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας);
               Σε περίπτωση αρνητικής απαντήσεως στο ανωτέρω ερώτημα:
            
         
               2)
            
            
               Αντιβαίνει ένας φόρος, όπως ο επίδικος στην εκκρεμούσα ενώπιον του διοικητικού δικαστηρίου της βοϊβοδίας Białystok, ο οποίος πλήττει κάθε πώληση αυτοκινήτου ιδιωτικής χρήσεως πριν από την πρώτη ταξινόμησή του εντός της χώρας, προς το άρθρο 90 της Συνθήκης περί ιδρύσεως της Ευρωπαϊκής Κοινότητας -το οποίο επιβάλλει την απαγόρευση των δυσμενών διακρίσεων και της εφαρμογής για προστατευτικούς σκοπούς υπέρ ομοειδών εγχωρίων προϊόντων ενός εθνικού φορολογικού συστήματος-, ενώ στην πώληση μεταχειρισμένων αυτοκινήτων οχημάτων, τα οποία προηγουμένως είχαν ταξινομηθεί στη Δημοκρατία της Πολωνίας, δεν επιβάλλεται αυτός ο φόρος;